smcproject/ml-wiki-sentences huggingface dataset:
മഹാരാഷ്ട്രയിലെ പൂനെയിൽ ഒരു ലീഗ് സ്ഥാപിച്ചുകൊണ്ട് ബാലഗംഗാധര തിലകനാണ് ഇന്ത്യൻ ഹോം റൂൾ പ്രസ്ഥാനത്തിനു തുടക്കമിടുന്നത്.
ഈ പ്രസ്ഥാനത്തിന്റെ കേന്ദ്രം ഡൽഹിയായിരുന്നുവെങ്കിലും , ബോംബെ കൽക്കട്ട മദ്രാസ് എന്നിവിടങ്ങളിലും പ്രസ്ഥാനം ശക്തമായിരുന്നു.
മുസ്ലീം ലീഗിന്റേയും , കോൺഗ്രസ്സിന്റേയും പ്രവർത്തകരിൽ നിന്നും ആവേശം നിറഞ്ഞ പ്രതികരണമാണ് ഈ പ്രസ്ഥാനത്തിനു ലഭിച്ചത്.
കോൺഗ്രസ്സിലെ ഇടതുപക്ഷത്തേയും, വലതു പക്ഷത്തേയും, ഏകോപിപ്പിച്ചു നിറുത്തി, മുസ്ലിം ലീഗും കോൺഗ്രസ്സും തമ്മിലുള്ള ബന്ധം ദൃഢമാക്കി ഹോം റൂൾ പ്രസ്ഥാനത്തിനു കരുത്തേകിയത് ബ്രിട്ടീഷുകാരിയും, തിയോസഫിക്കൽ സൊസൈറ്റി അംഗവുമായിരുന്ന ആനി ബസന്റായിരുന്നു .
1917 ൽ ബ്രിട്ടൻ ആനീ ബസന്റിനെ അറസ്റ്റു ചെയ്യുമ്പോഴേയ്ക്ക്, ഇന്ത്യയുടെ ഗ്രാമങ്ങളിൽ പോലും ഹോംറൂൾ പ്രസ്ഥാനം ആരംഭിച്ചിരുന്നു.
യുവാക്കളും, വിദ്യാർത്ഥികളുമായിരുന്നു ഹോംറൂൾ പ്രസ്ഥാനത്തിലേക്ക് കൂടുതലായി ആകർഷിക്കപ്പെട്ടത്.
ഉന്നത വിദ്യാഭ്യാസം നേടിയവരും, ഈ ലക്ഷ്യത്തിൽ ആകൃഷ്ടരായി മുന്നിട്ടിറങ്ങി.
സമൂഹത്തിലെ  ഈ ഉന്നതവർഗ്ഗത്തിന്റെ സാന്നിദ്ധ്യം കൂടുതൽ സാധാരണക്കാരെ പ്രസ്ഥാനത്തിലേക്ക് ആകർഷിച്ചു.
പുതിയ ഒരു ദേശീയപ്രസ്ഥാനം എന്ന രീതിയിൽ ബ്രിട്ടീഷ് സർക്കാരിന്റേയും ശ്രദ്ധക്ക് ഹോം റൂൾ പാത്രമായി.
പൊതുജനങ്ങളെ ബോധവൽക്കരിച്ച് പ്രസ്ഥാനത്തിനെ ശക്തിപ്പെടുത്തണമോ, അതോ തദ്ദേശസ്ഥാപനങ്ങളിലേക്കു നടക്കുന്ന തിരഞ്ഞെടുപ്പുകളിൽ പങ്കെടുത്ത് അധികാരത്തിൽ പങ്കാളികളാകണോ എന്ന കാര്യത്തിൽ ഒരു ഭിന്നത പ്രസ്ഥാനത്തിൽ രൂപം കൊണ്ടിരുന്നു.
ഗാന്ധിജി ഇന്ത്യൻ ദേശീയപ്രസ്ഥാനത്തിന്റെ ഭാഗഭാക്കാവുന്നതോടെയാണ് പ്രസ്ഥാനത്തിന്റെ ശ്രദ്ധ ദേശീയ തലത്തിൽ നിന്നും നഷ്ടപ്പെടാൻ തുടങ്ങിയത്.
സത്യാഗ്രഹം, അഹിംസ, നിയമലംഘനപ്രസ്ഥാനം തുടങ്ങിയ നവ സമരരീതികളിലേക്ക് ജനങ്ങൾ കൂട്ടമായി ആകർഷിക്കപ്പെടാൻ തുടങ്ങി.
ചമ്പാരനിലും, മറ്റും ഗാന്ധിജിയുടെ നേതൃത്വത്തിൽ നേടിയെടുത്ത സമരം ദേശീയ പ്രസ്ഥാനത്തിൽ അദ്ദേഹത്തെ ഒരു അറിയപ്പെടുന്ന നേതാവാക്കി മാറ്റി.
ബോംബെ, കൽക്കട്ട, മദ്രാസ് എന്നീ നഗരങ്ങളിൽ മാത്രമായി പ്രവർത്തനങ്ങൾ ഒതുക്കാതെ ദരിദ്രരും, അക്ഷരാഭ്യാസമില്ലാത്തവരും താമസിക്കുന്ന ഇന്ത്യയുടെ വിദൂര ഗ്രാമങ്ങളിലേക്ക് പ്രവർത്തനം വ്യാപിപ്പിച്ച് അവരേക്കൂടി ദേശീയപ്രസ്ഥാനത്തിന്റെ ഭാഗമാക്കുക എന്നതായിരുന്നു ഗാന്ധിജിയുടെ ലക്ഷ്യം.
ഭരണരംഗത്ത് ഇന്ത്യക്കാരെ കൂടുതലായി നിയമിക്കണമെന്ന എഡ്വിൻ സാമുവൽ മൊണ്ടാഗു കമ്മീഷന്റെ ശുപാർശ വന്നതോടെ, പ്രസക്തി നഷ്ടപ്പെട്ട ഹോം റൂൾ പ്രസ്ഥാനം ഇനി കൂടുതൽ പ്രവർത്തനങ്ങൾ നടത്തേണ്ടതില്ല എന്നു തീരുമാനിച്ചു.
പ്രധാന നേതാക്കളെല്ലാം പ്രസ്ഥാനത്തിലെ തങ്ങളുടെ അംഗത്വം രാജിവെച്ചു.
1920 ൽ മഹാത്മാഗാന്ധിയെ ഹോംറൂൾ ലീഗ് അതിന്റെ അഖിലേന്ത്യാ പ്രസിഡന്റായി തിരഞ്ഞെടുത്തു.
അടുത്ത ഒരു കൊല്ലത്തിനുള്ളിൽ ഹോംറൂൾ ഔദ്യോഗികമായി ഇന്ത്യൻ നാഷണൽ കോൺഗ്രസ്സിൽ ലയിച്ചു.
ഇതും കൂടി കാണുക ആനി ബസന്റ് ബാല ഗംഗാധര തിലകൻ അവലംബങ്ങൾ
അൻഗംമെഡില്ല ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Angammedilla_National_Park
അൻഗംമെഡില്ല ദേശീയോദ്യാനം ശ്രീലങ്കയിലെ ദേശീയോദ്യാനങ്ങളിലൊന്നാണിത്.
2006 ജൂൺ 6 ന് 7528 ഹെക്ടർ വിസ്തീർണ്ണമുള്ള ഈ ദേശീയോദ്യാനം നിലവിൽ വന്നു.
യഥാർത്ഥത്തിൽ അൻഗംമെഡില്ല 1988 ഫെബ്രുവരി 12 ന് പ്രഖ്യാപിക്കപ്പെട്ട മിന്നേരിയ-ഗിരിതലൈ വന്യജീവിസങ്കേതത്തിലെ വനസംരക്ഷണപ്രദേശമായിരുന്നു.
ഈ ദേശീയോദ്യാനത്തിന്റെ മധ്യത്തിൽ സ്ഥിതിചെയ്യുന്ന പരാക്രമസമുദ്രയിലെ ജലസംരക്ഷണത്തിനു വേണ്ടിയാണ് പ്രധാനമായും ഈ ദേശീയോദ്യാനം നിലവിൽ വന്നത്.
അൻഗംമെഡില്ലയിൽ മിന്നേരിയ-ഗിരിതലൈ യിലേയ്ക്കുള്ള ഒരു ജലസേചനസംഭരണി കൂടി കാണപ്പെടുന്നു.
ഈ ജലസംഭരണിയിലേയ്ക്ക് ആവശ്യമുള്ള ജലത്തിന്റെ ഉറവിടം സുഡുകണ്ടയിൽ (സിംഹളയിൽ വാട്ടർ ഹിൽ ) നിന്നുമാണ്.
അമ്പൻ നദിയിൽ നിന്നുമാണ് സുഡുകണ്ടയിലേയ്ക്കുള്ള ജലം ലഭ്യമാകുന്നത്.
തൊട്ടടുത്ത ദേശീയോദ്യാനങ്ങളിലെ ജന്തുജാലങ്ങളെയും ഈ ദേശീയോദ്യാനത്തിൽ കാണാൻ കഴിയുന്നു.
പൊളന്നറുവ ജില്ലയിൽ കൊളംബോയിൽ നിന്നും 225 കിലോമീറ്റർ തെക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.
വരണ്ട നിത്യഹരിത വനങ്ങളാണ് ഇവിടെ കാണപ്പെടുന്നത്.
സിലോൺ കരിമരം ( Diospyros ebenum ) ആണ് പ്രധാനമായും കാണപ്പെടുന്നത്.
ശ്രീലങ്കൻ ആന , ശ്രീലങ്കൻ സാമ്പർ മാൻ , ഇന്ത്യൻ മുൻജാക് , ശ്രീലങ്കൻ ആക്സിസ് മാൻ എന്നീ സസ്തനികൾ ഇവിടെ സാധാരണയായി കാണപ്പെടുന്നു.
സ്ലോത്ത് ബീയർ , ശ്രീലങ്കൻ പുലി , ചാമ്പൽ മലയണ്ണാൻ , ശ്രീലങ്കൻ കാട്ടുകോഴി എന്നിവയെ അപൂർവ്വമായി കാണപ്പെടുന്നു.
പക്ഷിയായ മയിൽ ഇവിടെ സർവ്വസാധാരണമാണ്.
റെഡ് സ്ലെൻഡർ ലോറിസ് , തൊപ്പിഹനുമാൻ കുരങ്ങ് , പർപ്പിൾ-ഫേസെഡ് ലാംഗുർ എന്നിവയെയും ഇവിടെ കാണുന്നു.
National Park is declared mainly to protect the drainage basin of Parakrama Samudra അവലംബം
അൻഗുൺ ഇംഗ്ലീഷ് വിലാസം https://ml.wikipedia.org/wiki/Anggun ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അൻഗുൺ സിപ്റ്റ സാസ്മി (ഇന്തോനേഷ്യൻ ഉച്ചാരണം: [aŋˈɡun ˈt͡ʃipta ˈsasmi]; ജനനം 1974 ഏപ്രിൽ 29) ഒരു ഇന്തോനേഷ്യൻ ഗായികയും ഗാനരചയിതാവുമാണ്.
ഇവർ ഫ്രഞ്ച് പൗരത്വം സ്വീകരിക്കുകയുണ്ടായി.
അൻജ നിഡ്രിൻഗാസ് ഇംഗ്ലീഷ് വിലാസം https://ml.wikipedia.org/wiki/Anja_Niedringhaus
പുലിറ്റ്സർ പുരസ്‌കാരം നേടിയ ജർമൻ ഫോട്ടോഗ്രാഫറായിരുന്നു അൻജ നിഡ്രിൻഗാസ് (12 ഒക്ടോബർ 1965 – 4 ഏപ്രിൽ 2014).
2014 ലെ അഫ്ഗാനിസ്താൻ പ്രസിഡന്റ് തിരഞ്ഞെടുപ്പ് റിപ്പോർട്ട് ചെയ്യാനെത്തിയ ഇവർ സുരക്ഷാഉദ്യോഗസ്ഥന്റെ വെടിയേറ്റു മരിച്ചു.
ഇറാഖ് യുദ്ധസമയത്ത് പകർത്തിയ ചിത്രങ്ങൾ ശ്രദ്ധേയങ്ങളായിരുന്നു.
ഇവയ്ക്ക് പുലിറ്റ്സർ പുരസ്‌കാരം ലഭിച്ചു.
ഇന്റർനാഷണൽ വിമൻസ് മീഡിയ ഫൗണ്ടേഷന്റെ പുരസ്‌കാരവും നേടിയിട്ടുണ്ട്.
ദീർഘകാലം അസോസിയേറ്റഡ് പ്രസ്സിന് വേണ്ടി പ്രവർത്തിച്ചു.
പുരസ്കാരങ്ങൾ പുലിറ്റ്സർ പുരസ്‌കാരം ഇന്റർനാഷണൽ വിമൻസ് മീഡിയ ഫൗണ്ടേഷന്റെ പുരസ്‌കാരം അവലംബം ↑
അൺ‌ടു ദിസ് ലാസ്റ്റ് ഇംഗ്ലീഷ് വിലാസം https://ml.wikipedia.org/wiki/Unto_This_Last
സാമൂഹ്യ ചിന്തകനും കലാനിരൂപകനും ആയിരുന്ന ജോൺ റസ്കിൻ (1819-1900) എന്ന ബ്രിട്ടിഷ് ഗ്രന്ഥകാരൻ, സമ്പത്തിന്റെ സ്വഭാവത്തെ അധികരിച്ചെഴുതിയ പ്രബന്ധസമാഹാരമാണ് അൺ‌ടു ദിസ് ലാസ്റ്റ് .
ദ് റൂട്സ് ഒഫ് ഓണർ (The Roots of Honour), ദ് വെയ്ൻസ് ഒഫ് വെൽത്ത് (The Veins of Wealth), ക്വിജൂഡികേറ്റ്സ് ടെറാം (Quijudicates Terram), അഡ്വാലൊറെം (Advalorem)  എന്നീ ശീർഷകങ്ങളിൽ നാലു പ്രബന്ധങ്ങൾ ഇതിൽ അടങ്ങിയിരിക്കുന്നു.
സാമൂഹ്യ പരിഷ്കർത്താവും സ്ഥിതിസമത്വവാദിയും ആയിരുന്ന റോബർട്ട് ഓവന്റെ (1771-1858) സിദ്ധാന്തങ്ങളെ അവലംബമാക്കിക്കൊണ്ട് റസ്കിൻ പുറപ്പെടുവിച്ച അഭിപ്രായങ്ങൾ ജെറമിബെന്താം (1748-1832) നേതൃത്വം നല്കിയ ലെസേഫെർ (ഘമLaissez - Faire) സിദ്ധാന്തത്തിന് (സ്വകാര്യവ്യവസായ സംരംഭങ്ങളിൽ ഗവൺമെന്റിന് ഇടപെടേണ്ട കാര്യമില്ലെന്നുള്ള വാദം) ഘടകവിരുദ്ധമായിരുന്നു.
റസ്കിന്റെ ഉപന്യാസങ്ങൾ, വില്യം-മേക്പീസ് താക്കറേയുടെ (1811-63) പത്രാധിപത്യത്തിൽ പുറപ്പെട്ടിരുന്ന കോൺഹിൽ (Corn -Hill) മാസികയിലാണ് ഖണ്ഡശഃ പ്രസിദ്ധീകരിച്ചു വന്നത്.
വായനക്കാരുടെ ഇടയിൽനിന്നുയർന്ന കഠിനമായ എതിർപ്പു നിമിത്തം അവയുടെ പ്രസിദ്ധീകരണം തുടരാൻ പത്രാധിപർക്കു നിവൃത്തിയില്ലാതെവന്നു.
തന്നിമിത്തം റസ്കിൻ തന്റെ പ്രബന്ധങ്ങൾ സമാഹരിച്ച് അൺടു ദിസ് ലാസ്റ്റ് എന്ന പേരിൽ പുസ്തകരൂപത്തിൽ പ്രസിദ്ധപ്പെടുത്തി (1862).
I will give,unto this last, even as unto thee ( നിനക്കു തന്നതുപോലെ ഈ പിമ്പന്നും കൊടുപ്പാൻ എനിക്കു മനസ്സ് - വി.മത്തായി) എന്ന ബൈബിൾ വാക്യമാണ് ഗ്രന്ഥനാമത്തിന് ആധാരം.
പലരുടെയും എതിർപ്പിന് ഇടയാക്കിയെങ്കിലും തന്റെ കൃതികളിൽവച്ച് ഏറ്റവും ഉത്കൃഷ്ടമായിട്ടാണ് ഈ പ്രബന്ധങ്ങളെ റസ്കിൻ പരിഗണിച്ചത്.
പ്രത്യേകിച്ചും ഇതിലെ ഒടുവിലത്തെ ഉപന്യാസം പോലൊരു പ്രബന്ധം താൻ ഇനിമേൽ രചിക്കാൻ ഇടയില്ലെന്നുവരെ അദ്ദേഹം ആമുഖത്തിൽ സൂചിപ്പിച്ചിരിക്കുന്നു.
സമ്പത്തിന്റെ നിർവചനം
പ്ലേറ്റോയും സെനഫോണും ഗ്രീക്കിലും , സിസറോയും ഹോറേസും ലത്തീനിലും ചെയ്തതുപോലെ സമ്പത്തിന്റെ യുക്തിപൂർവകമായ ഒരു നിർവചനം ഇംഗ്ലീഷിൽ നല്കുക എന്നുള്ളതായിരുന്നു ഗ്രന്ഥകാരന്റെ ഉദ്ദേശ്യം.
സമ്പത്സമാർജ്ജനം ആത്യന്തികമായി സമൂഹത്തിന്റെ ചില സാൻമാർഗികോപാധികളെ ആശ്രയിച്ചായിരിക്കും സാധ്യമാകുക എന്നും ഈ ഉപാധികളിൽ മുഖ്യം സത്യസന്ധതയാണെന്നും അദ്ദേഹം ചൂണ്ടിക്കാണിച്ചു.
സമൂഹക്ഷേമത്തിനും സാമ്പത്തികഭദ്രതയ്ക്കും സാധകമായി ചില പരിഷ്കാരങ്ങൾ കൂടി അദ്ദേഹം നിർദ്ദേശിച്ചു.
ആ നിർദ്ദേശങ്ങളെ ഇങ്ങനെ സംഗ്രഹിക്കാം.
രാജ്യമൊട്ടുക്കു സർക്കാരിന്റെ ചെലവിലും മേൽനോട്ടത്തിലും പ്രയോജനകരമായ തൊഴിലുകൾ യുവജനങ്ങളെ പരിശീലിപ്പിക്കാനുള്ള വിദ്യാലയങ്ങൾ ഉണ്ടാക്കണം.
ഇത്തരം വിദ്യാലയങ്ങളോടനുബന്ധിച്ച് അത്യാവശ്യസാധനങ്ങൾ നിർമ്മിക്കാൻ ഉതകുന്ന ഫാക്റ്ററികളും വർക്കുഷാപ്പുകളും വേണം.
ഈ വക സ്ഥാപനങ്ങളിൽ ആളുകൾ നല്ലതുപോലെ ജോലി ചെയ്യുകയും വേണം.
തൊഴിലില്ലാത്ത ഏതൊരു പുരുഷനെയും സ്ത്രീയെയും അടുത്തുള്ള സ്കൂളിൽ പ്രവേശിപ്പിച്ച് അവർക്കു ചെയ്യാവുന്നതെന്ന് പരീക്ഷണത്തിൽ തെളിയുന്ന ജോലി ഒരു നിർദിഷ്ട പ്രതിഫലം നല്കി ചെയ്യിക്കണം.
വൃദ്ധൻമാർക്കും നിരാശ്രയർക്കും രക്ഷാകേന്ദ്രങ്ങൾ ഉണ്ടാക്കിക്കൊടുക്കണം.
ഉയർന്നവർക്കെന്നപോലെ താഴ്ന്നവർക്കും വാർധക്യകാലവേതനം നല്കണം.
സമൂഹത്തിലെ ഇടത്തരക്കാരൻ വാളുകൊണ്ടോ പേനകൊണ്ടോ സേവനം അനുഷ്ഠിക്കുന്നതുപോലെ ഒരു തൊഴിലാളി, മൺവെട്ടികൊണ്ടു രാജ്യത്തെ സേവിക്കുന്നവനാണ്.
അതിനാൽ തൊഴിലിന്റെ അടിസ്ഥാനത്തിൽ വിവേചനം പാടില്ല.
ചുരുക്കത്തിൽ, സ്ഥിതിസമത്വവാദിയുടെയും മനുഷ്യസ്നേഹിയുടെയും ദൃഢശബ്ദമാണ് ഈ ഗ്രന്ഥത്തിലെ പ്രബന്ധങ്ങളിൽ മുഴങ്ങിക്കേൾക്കുന്നത്.
അന്നത്തെ പശ്ചാത്തലത്തിൽ അവ അത്യന്തം വിപ്ലവകരമായിരുന്നു.
തന്നെ വളരെ സ്വാധീനിച്ചിട്ടുള്ള ഈ കൃതി ഗാന്ധിജി ഗുജറാത്തിയിലേക്ക് വിവർത്തനം ചെയ്തിട്ടുണ്ട്.
അവലംബം അൺ‌ടു ദിസ് ലാസ്റ്റ് അൺ‌ടു ദിസ് ലാസ്റ്റ് അൺ‌ടു ദിസ് ലാസ്റ്റ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അൺ‌ടു ദിസ് ലാസ്റ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൻആം ഇംഗ്ലീഷ് വിലാസം https://ml.wikipedia.org/wiki/Al-An%27am
വിശുദ്ധ ഖുർആനിലെ ആറാം അദ്ധ്യായമാണ്‌ അൻആം (കാലികൾ).
അവതരണം : മക്ക സൂക്തങ്ങൾ : 165
അദ്ധ്യായം:അൽഅൻആം
അവതരണം:മക്കയിൽ
അവതരണ ക്രമം:55
സൂക്തങ്ങൾ:165
ഖണ്ഡികകൾ:20 നാമം
ഈ അധ്യായത്തിലെ പതിനാറും പതിനേഴും ഖണ്ഡികകളിൽ, ചില കാലികൾ ഹറാമായും ചില കാലികൾ ഹലാലായും അറബികൾ വിശ്വസിച്ചിരുന്നതിന്റെ ഖണ്ഡനം വന്നിട്ടുണ്ട്.
അതുകൊണ്ട് സൂറത്തിന് `അൽ അൻആം` (കാലികൾ) എന്ന് നാമകരണം ചെയ്തിരിക്കുന്നു.
അവതരണകാലം
നബി(സ)യുടെ മക്കാജീവിതത്തിൽ ഒറ്റത്തവണയായി അവതീർണ്ണമായതാണീ അധ്യായമെന്ന് ഇബ്നു അബ്ബാസ് (റ) റിപ്പോർട്ട് ചെയ്തിട്ടുണ്ട്.
മുആദുബ്നു ജബലിന്റെ പിതൃവ്യനായ യസീദിന്റെ മകൾ അസ്മാഅ്  പ്രസ്താവിക്കുന്നത് ഇങ്ങനെയാണ്: "നബി(സ) തിരുമേനി ഒട്ടകപ്പുറത്ത് സവാരിചെയ്യുമ്പോഴായിരുന്നു സൂറത്തുൽ അൻആം അവതരിച്ചത്.
ഞാനാണ് ഒട്ടകത്തിന്റെ മൂക്കുകയർ പിടിച്ചിരുന്നത്.
ഭാരം കൊണ്ട് ഒട്ടകം കുഴങ്ങിപ്പോയി.
അതിന്റെ എല്ലുകൾ പൊട്ടുമോ എന്നു തോന്നി.
`` ഈ അധ്യായം അവതരിച്ച രാത്രി തന്നെ നബി തിരുമേനി അത് എഴുതിവെപ്പിച്ചതായും റിപ്പോർട്ടുകൾ വ്യക്തമാക്കുന്നു.
മക്കാജീവിതത്തിന്റെ അവസാനഘട്ടത്തിലാണ് ഈ സൂറത്തിറങ്ങിയതെന്ന് ഇതിന്റെ ഉള്ളടക്കം മനസ്സിലാക്കിത്തരുന്നു.
അതിനുപോൽബലകമാണ് അസ്മാഇന്റെ പ്രസ്തുത റിപ്പോർട്ട്.
അസ്മാഅ് അൻസ്വാറുകളിൽപെട്ട മദീനക്കാരിയായ ഒരു വനിതയാണ്.
ഹിജ്റയുടെ ശേഷമാണ് അവർ ഔപചാരികമായി ഇസ്ലാമിൽ പ്രവേശിച്ചത്.
ഇസ്ലാം മത സ്വീകരണത്തിന്റെ മുമ്പു വെറും ഭക്തിവിശ്വാസത്തിന്റെ പേരിൽ അവർ മക്കയിൽ തിരുമേനിയുടെ സന്നിധിയിൽ ഹാജരായിരിക്കും.
ഇതു മക്കാജീവിതത്തിന്റെ അവസാന വർഷത്തിലാവാനേ തരമുള്ളൂ.
അതിനുമുമ്പ് തിരുമേനിയുമായി യസ്രിബുകാർക്കുള്ള ബന്ധം, അവരിൽപ്പെട്ട ഒരു സ്ത്രീ തിരുസന്നിധിയിൽ ഹാജരാവാൻ മാത്രം വളർന്നുകഴിഞ്ഞിരുന്നില്ല.
ദൈവദൂതൻ ഇസ്ലാമിക പ്രബോധനം തുടങ്ങി പന്ത്രണ്ടു വർഷം കഴിഞ്ഞു.
ഖുറൈശികളുടെ പ്രതിരോധവും ക്രൂരതയും മർദനമുറകളുമൊക്കെ അവയുടെ പാരമ്യം പ്രാപിച്ചു.
ഇസ്ലാംമതമവലംബിച്ച വലിയൊരു വിഭാഗം, ഖുറൈശികളുടെ മർദനം സഹിയാഞ്ഞു ഹബ്ശായിൽ അഭയാർഥികളായിച്ചെന്നു താമസിക്കുകയാണ്.
ആരംഭം മുതൽ തിരുനബി(സ)യെ സഹായിച്ചുപോന്ന ഹ: ഖദീജത്തുൽ കുബ്റ (റ)യോ അബൂതാലിബോ ഇപ്പോൾ ജീവിച്ചിരിപ്പില്ല.
അതിനാൽ ഭൌതികമായ എല്ലാ താങ്ങുകളും ആശ്രയങ്ങളും അവിടത്തേക്ക് നഷ്ടപ്പെട്ടു പോയിരുന്നു.
വമ്പിച്ച എതിർപ്പുകളേയും പ്രതിബന്ധങ്ങളേയും മല്ലിട്ടുകൊണ്ടാണ് തിരുനബി പ്രബോധന കർത്തവ്യം നിർവ്വഹിച്ചിരുന്നത്.
ആ പ്രചാരണം വഴി മക്കയിലെയും പരിസരങ്ങളിലെയും ഉത്തമ വ്യക്തികൾ ഇസ്ലാമിലേക്കു ആകർഷിക്കപ്പെട്ടു കൊണ്ടിരുന്നെങ്കിലും സമുദായം പൊതുവിൽ നിഷേധത്തിന്റെയും വിരോധത്തിന്റേയും മാർഗ്ഗത്തിൽ തന്നെ ഉറച്ചുനിൽക്കുകയായിരുന്നു.
എവിടെയെങ്കിലും വല്ലവർക്കും ഇസ്ലാമിലേക്കൊരു ചായ്വ് കാണുന്നതോടെ അയാളെ ശകാരം കൊണ്ടും ശാരീരിക പീഡനം കൊണ്ടും സാമ്പത്തികവും സാമൂഹ്യവുമായ ഉപരോധം കൊണ്ടും വീർപ്പുമുട്ടിക്കുകയായി.
ഇരുളടഞ്ഞ ഈ അന്തരീക്ഷത്തിലാണ് യസ്രിബിന്റെ ഭാഗത്തു നിന്നു നേരിയൊരു കിരണം പ്രത്യക്ഷീഭവിച്ചത്.
ഔസുഗോത്രത്തിലേയും ഖസ്റജ്ഗോത്രത്തിലേയും കൊള്ളാവുന്ന വ്യക്തികൾ തിരുമേനിയുടെ കൈക്കു ബൈഅത്ത് ചെയ്തു.
ആഭ്യന്തരമായ എതിർപ്പൊന്നും കൂടാതെ അവിടെ ഇസ്ലാം പ്രചരിച്ചു തുടങ്ങി.
എന്നാൽ ലഘുവായ ഈ പ്രാരംഭത്തിന്റെ ചുരുളിൽ ഒളിഞ്ഞു കിടന്ന ഭാവി സാധ്യതകൾ ഒരു ബാഹ്യദൃക്കിനു കാണാവുന്നതല്ലല്ലോ.
ബാഹ്യദൃഷിടിക്കു ഗോചരമാവുക ഇതാണ്: അതിദുർബലമായ ഒരു പ്രസ്ഥാനമാണ് ഇസ്ലാം.
അതിന്റെ പിന്നിൽ ഒരു ഭൌതികശക്തിയില്ല.
അതിന്റെ പ്രബോധകനു സ്വകുടുംബത്തിന്റെ ദുർബലമായ ഒരു പിന്തുണയല്ലാതെ മറ്റൊരാശ്രയവുമില്ല.
ഇസ്ലാമിനെ അംഗീകരിച്ച ഒരു പിടി പാവങ്ങൾ സ്വസമുദായത്തിന്റെ മതത്തിൽ നിന്നും വിശ്വാസത്തിൽ നിന്നും വ്യതിചലിച്ചതു നിമിത്തം സമുദായഭ്രഷ്ടരും, ചിന്നിച്ചിതറിയവരുമായിരിക്കുന്നു; മരത്തിൽ നിന്നു കൊഴിഞ്ഞു വീണ ഇലകൾ പോലെ.
ആകയാൽ ഇസ്ലാമിനു ഒരു ഭാവിയില്ല.
പ്രതിപാദ്യങ്ങൾ
പ്രസ്തുത സാഹചര്യത്തിലാണ് പ്രകൃത പ്രഭാഷണം അവതരിച്ചത്.
ഇതിലെ ഉള്ളടക്കത്തെ നമുക്ക് ഏഴു വലിയ തലക്കെട്ടുകളായി ഭാഗിക്കാം: 1.
ശിർക്കിന്റെ ഖണ്ഡനവും തൌഹീദു പ്രബോധനവും; 2.
പരലോകവിശ്വാസത്തിന്റെ പ്രചാരണം, ഐഹികജീവിതം മാത്രമാണ് മനുഷ്യജീവിതമെന്ന അബദ്ധധാരണയുടെ ഖണ്ഡനം; 3.
അനിസ്ലാമിക കാലത്ത് ജനങ്ങൾ അകപ്പെട്ടിരുന്ന അന്ധവിശ്വാസങ്ങളുടെ ഖണ്ഡനം; 4.
ഇസ്ലാമിക സമൂഹത്തെ കെട്ടിപ്പടുക്കുവാനുള്ള പ്രധാന സദാചാര തത്ത്വങ്ങളെക്കുറിച്ച് ഉദ്ബോധനം; 5.
നബി(സ) തിരുമേനിയേയും തന്റെ പ്രബോധനത്തേയും പറ്റി ജനങ്ങളുടെ ആക്ഷേപങ്ങൾക്കു മറുപടി; 6.
സുദീർഘമായ അധ്വാന ശ്രമങ്ങൾ നടന്നിട്ടും പ്രബോധനം വേണ്ടത്ര ഫലവത്തായി കാണാതിരുന്നപ്പോൾ സ്വാഭാവികമായുണ്ടായ അസ്വസ്ഥതയേയും വേവലാതിയേയും കുറിച്ച് തിരുമേനിയേയും മുസ്ലിംകളേയും സാന്ത്വനപ്പെടുത്തൽ; 7.
നിഷേധികളുടേയും എതിരാളികളുടേയും അശ്രദ്ധയേയും സ്വയം വിനാശത്തിലേക്കുള്ള ബോധശൂന്യമായ പോക്കിനേയും കുറിച്ചുള്ള ഉപദേശവും താക്കീതും ഭീഷണിയും.
മുൻപുള്ള സൂറ: മാഇദ ഖുർആൻ അടുത്ത സൂറ: അഅ്റാഫ് സൂറത്ത്
(അദ്ധ്യായം) 6
അൻകബൂത് ഇംഗ്ലീഷ് വിലാസം https://ml.wikipedia.org/wiki/Al-Ankabut
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഇരുപത്തിയൊൻപതാം അദ്ധ്യായമാണ്‌ അൻകബൂത് (എട്ടുകാലി).
സൂക്തങ്ങൾ : 69 മുൻപുള്ള സൂറ: ഖസസ് ഖുർആൻ അടുത്ത സൂറ: റൂം സൂറത്ത്
(അദ്ധ്യായം) 29
അൻകുവാബെ ജില്ല
വടക്കൻ മൊസാംബിക്കിലെ കാബോ ഡെൽഗഡോ പ്രവിശ്യയിലെ ഒരു ജില്ലയാണ് അൻകുവാബെ ജില്ല .
ഇത് 4,984 ചതുരശ്രകിലോമീറ്റർ ഉൾക്കൊള്ളുന്നു 2015 ലെ കണക്കനുസരിച്ച് 199,457 നിവാസികളുള്ള .
അതിന്റെ തലസ്ഥാനം അൻകുവാബെ പട്ടണമാണ്.
അത് ജില്ല വടക്ക് ബോർഡറുകൾ മെലുചൊ, ജില്ലാ പടിഞ്ഞാറേക്ക് മൊംതെപുഎജ്, ജില്ലയിലെ തെക്ക് ഛിഉ́രെ ആൻഡ് ജില്ലകളിലെ എന്നു പെംപ-മെതുഗെ ആൻഡ് കുഇഷന്ഗ .
1997 ലെ സെൻസസ് പ്രകാരം ജില്ലയിൽ 87,243 നിവാസികളുണ്ട്.
2005 ന്റെ തുടക്കത്തിലെ സർക്കാർ കണക്കുകൾ പ്രകാരം 109,792 n ജനസംഖ്യ 4 836 ആണ് കിലോമീറ്റർ 2, ഒരു ഫലമായി ജനസാന്ദ്രത കിലോമീറ്റർ 2 21.9 വ്യക്തികളുടെ.
ഇതേ ഉറവിടം 2015 ൽ 121,000 നിവാസികളിലേക്ക് വിരൽ ചൂണ്ടുന്നു.
മക്കുവ ജനതയാണ് ജില്ലയിൽ കൂടുതലായും താമസിക്കുന്നത്.
കൊളോണിയൽ കാലഘട്ടത്തിൽ, പോർട്ടോ അമേലിയ (ഇപ്പോൾ പെമ്പ ) മുനിസിപ്പാലിറ്റിയിലെ ഒരു അഡ്മിനിസ്ട്രേറ്റീവ് തസ്തികയായിരുന്നു അൻക്വെയ്ബ് അഡ്മിനിസ്ട്രേറ്റീവ് ഡിവിഷനുകൾ
ജില്ലയെ മൂന്ന് അഡ്മിനിസ്ട്രേറ്റീവ് സബ് ഡിസ്ട്രിക്റ്റുകളായി (പോസ്റ്റുകൾ) തിരിച്ചിരിക്കുന്നു ( അൻക്വെയ്ബ്, മെറ്റോറോ, മെസ, ഇനിപ്പറയുന്ന സ്ഥലങ്ങൾ ഉൾക്കൊള്ളുന്നു: അഡ്മിനിസ്ട്രേറ്റീവ് പോസ്റ്റ് അൻ‌ക്യുബേ : അൻകുബേ ചിയോട്ട് നാക്കുലെ അഡ്മിനിസ്ട്രേറ്റീവ് പോസ്റ്റ് മെറ്റോറോ : മെറ്റോറോ അടിമ അഡ്മിനിസ്ട്രേറ്റീവ് പോസ്റ്റ് മെസ : ക്യാമ്പൈൻ മേസ മിൻ‌ഹുവെൻ നഞ്ചു
iuicava · Muigima · Muipace · Muiquite · Muita · Mussa · Nacacane · Nacololo · Nacopa · Nacote · Nacuale · Nacuale · Nacuanha · Nacuchupa · Nacussa · Nagimbue · Naia · Nalapia · Nalile · Namaaquitica · Namachatua · Namaica · സമ്പദ് വ്യവസ്ഥ
രണ്ട് പ്രധാന റോഡുകൾ ഉള്ള ജില്ലയിൽ യാത്രാസൗകര്യം ഉണ്ട്.
കുറച്ചു പോലെ പെംപ - മൊംതെപുഎജ്നഗരങ്ങളെ ബന്ധിപ്പിക്കുന്ന റോഡും    വടക്ക്-തെക്ക് റോഡ് നിന്ന് Nampula ലേക്ക് മൊചി́ംബൊഅ ഡാ പ്രേയ പാതയും ആണുള്ളത്.
അന്ചുഅബെ നഗരത്തിൽനിന്നും 67 കിലോമീറ്റർ ആണ് പെംപ .
ക്ക്
ജില്ലയിലെ പ്രധാന സാമ്പത്തിക പ്രവർത്തനം കാർഷിക മേഖലയാണ്.
മിക്ക കാർഷിക ഉൽ‌പാദനവും സ്വയം പര്യാപ്തമാണ്, പ്രധാന വിളകൾ: കസവ , ചോളം , കാപ്പിക്കുരു, സോർഗം , നിലക്കടല , അരി .
വളർത്തുമൃഗങ്ങൾ, വന്യമൃഗങ്ങളെ വേട്ടയാടൽ (മാൻ, കാട്ടുപന്നി), വിളവെടുപ്പ് എന്നിവയ്ക്കും ഭക്ഷണ വിതരണത്തെ സഹായിക്കുന്നു.
കൊളോണിയൽ കാലത്തും കൊളോണിക്കുശേഷവും പരുത്തി , തവിട്ട് പരിപ്പ് , ചോളം എന്നിവയുടെ വാണിജ്യ കൃഷി പ്രധാനമായിരുന്നുവെങ്കിലും ഇപ്പോൾ പൂർവ്വധികം തേജസ്സോടേ മടങ്ങിവരുന്നു, പ്രത്യേകിച്ച് പരുത്തി വ്യവസായം ശ്രദ്ധേയമാണ്.
വലിയ വനമുണ്ടെങ്കിലും.
വനവിഭവങ്ങൾ ചൂഷണം ചെയ്യപ്പെടുന്നു, പ്രത്യേകിച്ചും ഭൂരിഭാഗം ജനങ്ങളുടെയും ഊർജ്ജ സ്രോതസ്സ് വനമാണ്,
1994 മുതൽ 2000 വരെ വാണിജ്യപരമായി ചൂഷണം ചെയ്യപ്പെട്ട ഗ്രാഫൈറ്റിന്റെ വലിയ ശേഖരം ഉണ്ട്.
ഗ്രാഫൈറ്റ്സ് ഡി അൻക്വാബെ ലഫ്റ്റ.
1994 മുതൽ 1999 വരെ അൻക്വാബിനടുത്ത് ഗണ്യമായ ഖനിയും പ്ലാന്റും നടത്തി.
അന്താരാഷ്ട്ര ഖനന കമ്പനികളുടെ സാധ്യതാ പഠനങ്ങൾ അനുസരിച്ച്, കരുതൽ ശേഖരം 10% ഗ്രാഫൈറ്റിന്റെ ഉള്ളടക്കമുള്ള ഏകദേശം 1 ദശലക്ഷം ടൺ അയിരാണ്.
ഇൻസ്റ്റാൾ ചെയ്ത എക്സ്ട്രാക്ഷൻ കപ്പാസിറ്റി (ഓപ്പൺ) പ്രതിവർഷം 10,000 ടൺ ഗ്രാഫൈറ്റ് ഉൽപാദന ശേഷിയുണ്ട്.
എക്സ്ട്രാക്ഷൻ, പ്രോസസ്സിംഗ് 1999 ൽ സ്തംഭിച്ചു, എന്നിരുന്നാലും, പല കാരണങ്ങളാൽ, പ്രത്യേകിച്ച് ഡീലറുടെ സാമ്പത്തിക ബുദ്ധിമുട്ടുകൾ, അന്താരാഷ്ട്ര വിപണിയിൽ ധാതുക്കളുടെ കുറഞ്ഞ വില, മോശം, ചെലവേറിയ വൈദ്യുതി വിതരണം എന്നിവ കാരണം ജില്ല ഇതുവരെ ബന്ധിപ്പിച്ചിട്ടില്ല.
ദേശീയ ഗ്രിഡിലേക്ക്.
ഖനി വീണ്ടും തുറക്കാനുള്ള ഉദ്ദേശ്യം 2007 ൽ മൊസാംബിക്ക് സർക്കാർ പ്രഖ്യാപിച്ചുവെങ്കിലും ഇത് കഹോറ ബസ്സ ഡാമിൽ നിന്നുള്ള വൈദ്യുതി വിതരണത്തെ ആശ്രയിച്ചിരിക്കുന്നു.
പരാമർശങ്ങൾ പുറംകണ്ണികൾ സർക്കാർ പ്രൊഫൈൽ (in Portuguese)
അൻഗാരാലാൻഡ് ഇംഗ്ലീഷ് വിലാസം https://ml.wikipedia.org/wiki/Siberia_(continent) അൻഗാരാലാൻഡ്
അതിപ്രാചീന കാലഘട്ടങ്ങളിൽ നിലനിന്നിരുന്നു എന്നു കരുതപ്പെടുന്ന ഒരു വൻകരയാണ് അൻഗാരാലാൻഡ് .
ഭൌമായുസ്സിലെ മധ്യയുഗങ്ങളിലൊന്നായ കാർബോണിഫെറസിന്റെ (Carboniferous) രണ്ടാം പകുതിയിൽ ഭൂപ്രതലം വ്യാപകമായ പരിവർത്തനങ്ങൾക്കു വിധേയമായി.
ഇവയെ ഭൂവിജ്ഞാനികൾ ഹെർസീനിയൻ പർവതനം (Hercynian orogeny) എന്നു വിശേഷിപ്പിക്കുന്നു.
അന്ന് ഇന്നത്തെ ചൈന മുതൽ സ്പെയിൻ വരെയുള്ള പ്രദേശങ്ങൾ സമുദ്രത്തിനടിയിലായിരുന്നു .
ഈ ഭൂമധ്യ സമുദ്രമാണ് ടെഥിസ് (Tethys).
ടെഥിസിനു വടക്കുള്ള വൻകരയായിരുന്നു അൻഗാരാലാൻഡ് ; തെക്കുള്ളത് ഗോണ്ഡ്വാനയും.
ഇന്നത്തെ സൈബീരിയൻ പ്രദേശം അന്ന് അൻഗാരാലാൻഡിന്റെ ഭാഗമായിരുന്നു.
അവലംബം ↑ http://www.ucmp.berkeley.edu/carboniferous/carboniferous.html The Carboniferous ↑ http://www.britannica.com/EBchecked/topic/262850/Hercynian-orogeny Hercynian orogeny ↑ http://www.britannica.com/EBchecked/topic/588887/Tethys-Sea Tethys Sea പുറംകണ്ണികൾ http://books.google.com/books/about/The_Conquest_of_a_Continent.html?id=a7JrTvgU4yMC Images for carboniferous Images for tethys ocean കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അൻഗാരാലാൻഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അൻഗ്ര ഡൊ ഹിറോയിസ്മോ ഇംഗ്ലീഷ് വിലാസം https://ml.wikipedia.org/wiki/Angra_do_Hero%C3%ADsmo
പോർച്ചുഗലിലെ സ്വതന്ത്ര പ്രവിശ്യയായ അസൊറെസിലുള്ള ടെർസെയ്റ ദ്വീപിലെ ഒരു നഗരവും മുനിസിപ്പാലിറ്റിയുമാണ് അൻഗ്ര ഡൊ ഹിറോയിസ്മോ .
ഈ നഗരം സാധാരണയായി അൻഗ്ര എന്നറിയപ്പെടുന്നു .
2011 ൽ ഇവിടത്തെ ജനസംഖ്യ 230 ചതുരശ്രകിലോമീറ്ററിൽ 35,402 ആണ് .
ഇത് ടെർസെയ്റയുടെ തെക്ക് ഭാഗം മുഴുവനും ഉൾപ്പെടുന്നു.
വടക്കേഭാഗത്ത് പ്രയ്യ ഡ വിറ്റോറിയ ആണ്.
അസൊറെസിലെ മൂന്ന് പ്രവിശ്യാ തലസ്ഥാനങ്ങളിൽ ഒന്നാണ് അൻഗ്ര .
ഫൈയ്യലിലെ ഹോർട്ട, സാവോ മിഗുവേലിലെ പൊൻറ ഡെൽഗഡ എന്നിവയാണ് മറ്റ് രണ്ടു പ്രവിശ്യാ തലസ്ഥാനങ്ങൾ.
ഓരോ തലസ്ഥാനവും സർക്കാരിന്റെ മൂന്നു ഭാഗങ്ങളിൽ ഒന്നാണ്.
അസോറിയൻ സുപ്രീം കോടതി അൻഗ്രയിൽ സ്ഥിതിചെയ്യുന്നു.
അസോറിയൻ ബിഷപ്പിന്റെ ആസ്ഥാനവും അൻഗ്രയാണ്.
15-ാം നൂറ്റാണ്ടിന്റെ രണ്ടാം പകുതിയിലാണ് ഈ നഗരം രൂപംകൊണ്ടത്.
നെപ്പോളിയൻ യുദ്ധകാലത്ത് അൽമെയ്ഡ ഗാരെറ്റിന്റെ പ്ലേസ് ഓഫ് എക്സൽ ആയി അൻഗ്ര നഗരം മാറി.
1830 മുതൽ 1833 വരെ ഇവിടം ക്വീൻ മരിയ രണ്ട് ഓഫ് പോർചുഗലിന്റെ അഭയാർത്ഥി കേന്ദ്രവുമായി നിലനിന്നിരുന്നു.
1983 ൽ ഇവിടം യുനെസ്കോ ലോകപൈതൃക സ്ഥാനമായി പ്രഖ്യാപിച്ചു.
ചിത്രശാല 1671 ലെ അൻഗ്ര നഗരം അൻഗ്ര നഗരത്തിന്റെ ഒരു വരപ്പ് അൻഗ്ര നഗരം ടെർസെറ ദ്വീപിലെ ഏറ്റവും വലിയ കൊടുമുടി.
അൻഗ്ര ഡൗൺടൗൺ അൻഗ്ര ഡൊ ഹിറോയിസ്മോ നഗരം അൻഗ്രയിലെ ഒരു ബീച്ച് അൻഗ്രയിലെ ഒരു തെരുവ് നഗരത്തിലെ കെട്ടിടങ്ങൾ നഗരത്തിലെ പൂന്തോട്ടങ്ങൾ Notes
അൻജിന പെക്റ്റൊറിസ് ഇംഗ്ലീഷ് വിലാസം https://ml.wikipedia.org/wiki/Angina_pectoris മനുഷ്യ ഹൃദയത്തിന്റെ രേഖാചിത്രം
നെഞ്ചിൽനിന്നും നാലുഭാഗത്തേക്കും (പ്രത്യേകിച്ച് ഇടതു തോളിലേക്കും കൈയിലേക്കും) അതിവേദന വ്യാപിക്കുന്നതായി തോന്നുന്ന ഒരു ഹൃദ്രോഗമാണ് അൻജീന പെക്റ്റൊറിസ് (angina pectoris).
ഹൃദയപേശികളിലേക്കുള്ള രക്തചംക്രമണം പെട്ടെന്നു കുറയുന്നതിൻറെ ഫലമായോ രക്തം കൂടുതൽ പമ്പുചെയ്യേണ്ട ആവശ്യകത  പെട്ടെന്നുണ്ടാകുന്നതിൻറെ ഫലമായോ ആണ് സാധാരണ ഈ രോഗം ആരംഭിക്കുക.
ധമനിവീക്കം (ആർട്ടിരിയോസ്‌ക്ലിറോസിസ്) ഇതിനു മതിയായ ഒരു കാരണമാണ്.
പ്രമേഹവും വികാര വിക്ഷോഭവും ഇത്തരത്തിലുള്ള ഹൃദ്രോഗത്തിനു കാരണമാകാം.
ശരിയായ ചികിത്സയും വിശ്രമവും നൽകിയാൽ ഭയപ്പെടേണ്ട ആവശ്യമില്ലാത്ത ഒരു രോഗമാണിത്.
വളരെ അപൂർവമായേ ഇതു രോഗിയുടെ മരണത്തിനിടയാക്കുന്നുള്ളു.
പുറത്തേക്കുള്ള കണ്ണികൾ British Heart Foundation - Angina Archived 2017-02-02 at the Wayback Machine .
Angina Pectoris Online Archived 2008-04-14 at the Wayback Machine .
Resource for nurses and those in similar professions.
Angina Pectoris Animation Video 3D Archived 2011-02-21 at the Wayback Machine .
കറുപ്പ് (മയക്കുമരുന്ന്) ഇംഗ്ലീഷ് വിലാസം https://ml.wikipedia.org/wiki/Opium ഓപിയം പോപ്പിയിൽനിന്ന് ഊറിവരുന്ന കറ( കറുപ്പ്)
ഓപിയം പോപ്പികളിൽ നിന്ന് (പാപ്പാവർ സോംനിഫെറം) ഉത്പാദിപ്പിക്കുന്ന ഒരു മയക്കുമരുന്ന് കറയാണ് കറുപ്പ് .
പൂക്കൾ കൊഴിഞ്ഞു വീണശേഷം ബാക്കി നില്ക്കുന്ന വിത്തുകളടങ്ങിയിരിക്കുന്ന ഞെട്ടിന്റെ പുറംന്തോടിൽ  നിന്നാണ് പാൽ(കറ) ശേഖരിക്കുന്നത്.
ഞെട്ടുകൾ വല്ലാതെ മൂക്കുന്നതിനു മുമ്പുതന്നെ പുറന്തോടിൽ കോറുന്നു.
കറ ഒന്നു രണ്ടു ദിവസത്തിനകം  കടും ബ്രൗൺ നിറമോ കറുത്ത നിറമോ ഉളള പശയായി ഉറച്ചു പോകും.
പശ കുറെദിവസത്തേക്കു കുടി ഉണക്കുിയശേഷം വാഴയിലയിലോ ഇന്നത്തെക്കാലത്ത് പ്ലാസ്റ്റിക്ക് കവറുകളിലോ സൂക്ഷിച്ചു വെക്കും.
പഴക്കം കൂടുന്തോറും ഗുണമേന്മയും വിലയും കൂടുന്നു.
ഇതിൽ നിന്ന്   വളരെ ലളിതമായ പ്രക്രിയകളിലൂടെ  മോർഫീൻ വേർതിരിച്ചെടുക്കാനാകും.
കറയെടുത്തശേഷം തോടു പൊട്ടിച്ച് വിത്തുകൾ പുറത്തെടുത്ത്  ഉണക്കിയെടുക്കുന്നു.
ഇതാണ് കശ കശ .
രസതന്ത്രസംബന്ധമായ സ്വഭാവങ്ങൾ
പശയിൽ ഏതാണ്ട് 12%  മോർഫീൻ എന്ന ആൽകലോയിഡ് ആണ്.
ഇതാണ്  തലച്ചോറിനേയും ഞരമ്പുകളേയും മയക്കത്തിലാഴ്ത്തുന്ന രാസപദാർഥം.
അവലംബം ↑ Notes on an Opium Factory by MacArthur 1865 ↑ ലഹരി മരുന്നുകൾ
കറുപ്പ് ഇംഗ്ലീഷ് വിലാസം https://ml.wikipedia.org/wiki/Black കറുപ്പ് — Commonly represents — lack , evil , darkness , bad luck , crime , mystery , silence , concealment , execution , end , chaos , death , and secrecy About these coordinates — Color coordinates — Hex triplet #000000 B ( r , g , b ) (0, 0, 0) HSV ( h , s , v ) (0 ° , 0%, 0%) Source By definition B : Normalized to [0 – 255] (byte)
ദൃശ്യ വർണരാജിയിലെ ഒരു പ്രകാശവും പ്രതിഫലിപ്പിക്കാത്ത വസ്തുക്കളുടെ നിറമാണ് കറുപ്പ് .
അവ എല്ലാ തീവ്രതയിലുള്ള പ്രകാശത്തേയും വലിച്ചെടുക്കുന്നു.
എല്ലാ നിറങ്ങളിലുമുള്ള ചായങ്ങളോ മഷികളോ മറ്റ്പിഗ്മെന്റുകളോ കൂട്ടിച്ചേർക്കുകയാണെങ്കിൽ ക്രമേണ എല്ലാ പ്രകാശവും വലിച്ചെടുത്ത് കറുത്ത നിറത്തിൽ കാണപ്പെടുന്ന മിശ്രിതം ഉണ്ടാകുന്നു.
ഈ കാരണത്താൽ "എല്ലാ നിറങ്ങളുടേയും മിശ്രിതം" എന്ന് കറുപ്പിനെ തെറ്റായി പരാമർശിക്കാറുണ്ട്.
യഥാർത്ഥത്തിൽ എല്ലാ പ്രകാശവും ഉൽസർജിക്കുകയോ പ്രതിഫലിപ്പിക്കുകയോ ചെയ്യുന്ന വസ്തുവിന്റെ നിറം വെളുപ്പ് ആണ്.
ഒരു നിറവും പ്രതിഫലിക്കാതെ വരുമ്പോൾ കണ്ണിലെ കോൺ കോശങ്ങൾ ഉത്തേജിക്കപ്പെടാതിരിക്കുന്നതാണ് ഒരു വസ്തു കറുപ്പായിതോന്നാൽ കാരണം.
{{{1}}}
കറുപ്പ് (വിവക്ഷകൾ)
കറുപ്പ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കറുപ്പ് - നിറം.
കറുപ്പ് (സസ്യം) - പാപെവർ വർഗത്തില്പ്പെട്ട ഒരു സസ്യം.
കറുപ്പ് (മയക്കുമരുന്ന്) - ഓപിയം പോപ്പിയുടെ കായിൽ നിന്ന് ലഭിക്കുന്ന കറ.
കറുപ്പൻ ഇംഗ്ലീഷ് വിലാസം https://ml.wikipedia.org/wiki/Orsotriaena_medus
Orsotriaena medus, Nigger
വെള്ളക്കറുമ്പൻ എന്ന പേരിലും ചിലയിടങ്ങളിൽ അറിയപ്പെയുന്ന ചിത്രശലഭമാണ് കറുപ്പൻ ( ശാസ്ത്രീയനാമം : Orsotriaena medus ) .
ഇംഗ്ലീഷിൽ Nigger, Smooth-eyed Bushbrown, Medus Brown, Dark Grass-brown എന്നിങ്ങനെ പല പേരുകളുണ്ട്.
ചിറക് തുറക്കുമ്പോൾ കറുപ്പ് കലർന്ന ഇരുണ്ട തവിട്ടു നിറം.
ചിറകു പൂട്ടുമ്പോൾ കറുപ്പ് നിറത്തിൽ കുറുകെ വീതിയുള്ള വെള്ളവര കാണാം.
പിൻചിറകിൽ രണ്ടു കറുത്ത വലിയ കൺ പൊട്ടുകളും ഒരു ചെറിയ കൺപൊട്ടും ഉണ്ട്.
മുൻചിറകിൽ രണ്ടു വലിയ കൺ വലയങ്ങളുണ്ട്.
ചിറകുകളുടെ അഗ്രഭാഗത്ത് രണ്ടു വരയായി നേർത്തവെളുത്ത തരംഗിതമായ വരകൾ കാണാം..
അടുക്കളത്തോട്ടത്തിലും കരിയിലകൾക്കിടയിലും കൂട്ടത്തോടെ പരതി നടക്കുന്നത് കാണാം.
നെൽച്ചെടിയിലും മറ്റ് പുൽ വർഗ്ഗസസ്യങ്ങളിലും മുട്ടയിടുന്നു.
റോസ് നിറമുള്ള ശലഭപ്പുഴു.
ചിത്രശാല Orsotriaena Orsotriaena medus in Kannur ഇണ ചേരുന്നു അവലംബം പുറം കണ്ണികൾ Orsotriaena medus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കറുപ്പൻ തേൻകിളി ഇംഗ്ലീഷ് വിലാസം https://ml.wikipedia.org/wiki/Purple_Sunbird
നീണ്ടു കൂർത്തതും തീരെ വണ്ണമില്ലാത്തതും ഏറെക്കുറെ വളഞ്ഞതുമായ കൊക്കുകളുള്ള കറുപ്പൻ തേൻകിളിയെ നാട്ടുമ്പുറത്തും പട്ടണങ്ങളിലും ധാരാളം കാണാം.
പൂക്കൾ ഉള്ള 
ചെടികളും മരങ്ങളും വേണമെന്നേ ഉള്ളൂ.
Purple Sunbird male in Eclipse plumage വിവരണം
പൂവന്മാർക്ക് കമനീയമായ വർണ്ണശോഭയുണ്ടായിരിക്കും.
പിടപക്ഷികൾ മങ്ങിയ നിറത്തിലായിരിക്കും.
പൂവൻ സന്താനോത്പ്പാദനകാലത്ത് ആകെ തിളങ്ങുന്ന കറുപ്പാണ്.
മറ്റു
കാലങ്ങളിൽ നെറ്റി മുതൽ വാലുവരെ മങ്ങിയ കറുപ്പും അടിഭാഗങ്ങൾ മുഷിഞ്ഞ വെള്ളയുമായിരിക്കും.
ഇക്കാലത്ത് പൂവന് താടിയിൽ നിന്ന് ഉദരം വരെ നീണ്ടുപോകുന്ന ഒരു 
കറുത്ത പട്ടയുണ്ടായിരിക്കും.
പിടയ്ക്കു ഏതു കാലത്തും ഉപരിഭാഗമെല്ലാം പച്ചഛായയുള്ള ഇരുണ്ട തവിട്ടു നിറവും അടിഭാഗമെല്ലാം നേരിയ മഞ്ഞയുമാണ്.
മറ്റു തേൻകിളികളെ പോലെ തന്നെ ആണ് കറുപ്പൻതേൻകിളികളുടെയും ആഹാരരീതി.
നീണ്ട കൊക്കും അതിലും നീളമുള്ള നാക്കുമുള്ള കറുപ്പൻതേൻകിളികളുടെ പ്രധാന ആഹാരം പൂന്തേനാണ്‌ .
എങ്കിലും മറ്റു തേൻകിളികളെ പോലെ ചെറിയ പാറ്റകളെയും പുഴുക്കളെയും മറ്റും പതിവായി തിന്നാറുണ്ട്.
മിക്ക ജാതിക്കാർക്കും എട്ടുക്കാലി അമൃതതുല്യമാണ്.
മറ്റു തേൻകിളികളെ പോലെ തന്നെ കറുപ്പൻ തേൻകിളികളുടെയും പ്രജനനകാലം ജനുവരിയ്ക്കും ഒക്ടോബറിനും ഇടയ്ക്കാണ്.
ഇക്കാലത്ത് കറുപ്പൻ തേൻകിളി 
ചില ശ്രിംഗാര ചേഷ്ടകളും പ്രകടിപ്പിക്കാറുണ്ട്.
പ്രത്യേകിച്ച് മറ്റു പൂവന്മാരുമായി മത്സരിക്കുന്ന സമയത്ത് ഈ ജാതിക്കാർ അവരുടെ പക്ഷമൂലങ്ങളിൽ ഉള്ള മഞ്ഞതൂവൽ കൂട്ടങ്ങളെ 
പ്രദർശിപ്പിക്കും.
പൂവന്മാർ അനോന്യം തുരത്തുകയും തമ്മിൽ കൊത്തുകയും ചെയ്യും.
എല്ലാ തേൻകിളികളുടെയും കൂടുകൾ ഏറെക്കുറെ ഒരുപോലിരിക്കും.
നാരുകളും 
വേരുകളും മാറാല കൊണ്ട് ബന്ധിച്ചു പുറത്തു കരിയിലക്കഷ്ണങ്ങളും എട്ടുകാലികളുടെ മുട്ടസഞ്ചികളും ചിലതരം പുഴുക്കളുടെ കാഷ്ടവും മറ്റും പിടിപ്പിച്ചാണ്‌ കൂടുണ്ടാക്കുക.
അതിന്നുള്ളിൽ മുട്ടകൾക്കും കുഞ്ഞുങ്ങൾക്കും കിടക്കുവാൻ പഞ്ഞിയും അപ്പൂപ്പൻതാടിയും കൊണ്ട് ഒരു മെത്തയും പണിയും.
വല്ല ചെടിയുടെയും ശാഖാഗ്രത്തിൽ ആയിരിക്കും 
കൂടുതൂക്കിയിടുക.
പല കൂടുകളും തറയിൽ നിന്ന് നാലഞ്ചടി പൊക്കത്തിൽ ആയിരിക്കും കാണപ്പെടുക.
പക്ഷെ കരിയിലകഷ്ണങ്ങളും മറ്റും കൊണ്ട് പൊതിഞ്ഞ കൂട് കണ്ടാൽ 
അത് ഒരുക്കൂട്ടം ഉണക്കിലകൾ ആണെന്നെ തോന്നു.
അടുത്ത് ചെന്ന് നോക്കിയാൽ ഒരു വശത്ത് മുകളിലായി ചെറിയ ഒരു പ്രവേശനദ്വാരം കാണാം.